ddrg/super_eurlex huggingface dataset:
50.

väljendab sügavat muret vastumeelsuse pärast, mida nõukogu väljendas Euroopa Parlamendi 25. oktoobri 2012. aasta resolutsiooni suhtes EKP juhatuse uue liikme ametisse nimetamise kohta (3), ning märgib, et EKP tippjuhtkonna ametisse nimetamisel tuleb nõuetekohaselt kaaluda nii liikmete pädevust kui ka sugu; on seisukohal, et ELi institutsioonid, kaasa arvatud EKP, peaksid olema soolise tasakaalu vallas eeskujuks ning hädavajalik on tasakaalustada sugupoolte esindatus EKP juhtivatel ametikohtadel; mõistab hukka, et liikmesriigid eirasid asjaolu, et Euroopa Parlament ei kiitnud Yves Merschi ametissenimetamist heaks ei majandus- ja rahanduskomisjonis ega täiskogul toimunud hääletusel, mis tulenes sellest, et selle ametissenimetamise juures ei arvestatud soolise tasakaalu vaatenurka; nõuab, et liikmesriigid arvestaksid juhatuse liikmete ametisse nimetamisel soolise tasakaalu vaatenurgaga, et ametisse nimetamine võiks toimuda positiivselt tasakaalustatud soolise esindatuse alusel;
6.

märgib, et osa liikmesriike on rakendanud Rahvusvahelise Tööorganisatsiooni vabatahtliku töö hindamise käsiraamatut ja kutsub ka teisi liikmesriike nende eeskuju järgima, et saada võrreldavaid andmeid, mis looksid selgema ettekujutuse vabatahtliku töö olulise panuse kohta ühiskonnas;
A.

arvestades, et Hiina Rahvavabariigis toimub enam kui 10 000 elundisiirdamist aastas ning 165 Hiina elundisiirdamiskeskust reklaamivad, et sobiv elund leitakse kahe kuni nelja nädala jooksul, kuid samal ajal ei ole Hiinas organiseeritud ega tõhusat elundidoonorluse ja elundite jagamise avalikku süsteemi; arvestades, et Hiina elundisiirdamise süsteem ei vasta Maailma Terviseorganisatsiooni nõuetele läbipaistvuse ja elundite hanketeede jälgitavuse osas, ning arvestades, et Hiina valitsus ei soovi lasta süsteemi erapooletult kontrollida; arvestades, et vabatahtlik ja teadev nõusolek on eetilise elundidoonorluse eeltingimus;
32.

väljendab heameelt toiduainete tarneahela vertikaalsete kaubandussuhete heade tavade põhimõtete ning ausate ja ebaausate tavade näidete loetelu üle ning nende põhimõtete rakendamise ja jõustamise raamistiku üle; tunneb heameelt kaubandusliitude arusaamise üle, et on vaja jõustamismehhanismi, ja rõhutab, et jõustamismehhanismi tegeliku mõju saavutamiseks on otsustav, et seda austaksid kõik toiduainete tarneahela osalised ning et selles osaleksid kõik osalised, sealhulgas põllumajandustootjate organisatsioonid ning tootmis- ja hulgimüügitööstus; kutsub komisjoni üles vaatama aasta jooksul pärast vabatahtliku algatuse jõustumist läbi selle praktilise mõju, sealhulgas heade tavade põhimõtete jõustamine;
15.

on arvamusel, et selle tagajärjel ei ole ELi toimimise lepingu artikli 136 alusel vastu võetud meetmete eripära mitte ainult see, et meetmed on eriomased liikmesriikidele, mille rahaühik on euro, vaid ka see, et nad võivad olla siduvamad; arvestades, et ELi toimimise lepingu artikkel 136 võimaldab nõukogul komisjoni soovituse alusel ja ainult nende liikmesriikide häältega, mille rahaühik on euro, võtta vastu euroala riikide jaoks kohustuslikke majanduspoliitilisi suuniseid Euroopa poolaasta raames;
25.

tunnistab, et kesksetel vastaspooltel on kliirivaid liikmeid paljudest riikidest; on seetõttu seisukohal, et keskse vastaspoole kriisilahendusraamistik on tõhus siis, kui see toimib kõigis asjaomastes jurisdiktsioonides; usub, et sellest tulenevalt peab ajakohastama riiklikke maksejõuetuse raamistikke, et need sobiksid kokku Euroopa uue kriisilahenduskorraga;
arvestades, et ELi ja Kanada strateegiline partnerlus peaks kohase kajastuse leidma rahvusvahelistel foorumitel ja rahvusvahelistes organisatsioonides; arvestades, et sellega seoses on kahetsusväärne ELi vaatlejastaatust käsitlev Arktika Nõukogu otsus, mida toetas Kanada; arvestades, et EL on võtnud endale kohustuse teha koostööd Kanada ametiasutustega, et see küsimus lahendada;
54.

rõhutab, et roma tütarlastele hariduse andmine aitab mitmeti kaasa roma inimeste elu paremaks muutmisele, sest muu hulgas on see oluline tingimus roma naiste tööalase konkurentsivõime tõstmiseks ja tööturule juurdepääsu hõlbustamiseks, tagab mõningase kindluse sissetuleku osas ja on hädavajalik vaesuse ja sotsiaalse tõrjutuse ületamiseks; tõdeb ka seda, et õpetajatele roma kultuurist põhjalikumate teadmiste andmine aitab vähendada tõrjutust; kutsub seetõttu liikmesriike üles võitlema segregatsiooni vastu, tagama kaasavamat ja kättesaadavamat haridust ja kultuuriliselt tundlikke õpetamismeetodeid, kaasama roma taustaga kooli abitöötajad ja lapsevanemad kooliellu ning seadma prioriteediks kutseoskuste taseme parandamise, et see vastaks tööturu nõudmistele;
14.

rõhutab, et inimõiguste ja rahvusvahelise humanitaarõiguse tõsiste rikkumiste toimepanijad ei tohiks jääda karistamata; nõuab, et selliste tegude toimepanijatest antaks teada, et nad tuvastataks, võetaks vastutusele ja et neid karistataks vastavalt riiklikule ja rahvusvahelisele kriminaalõigusele; juhib sellega seoses tähelepanu asjaolule, et Kesk-Aafrika Vabariigi olukorra küsimuses on pöördutud Rahvusvahelise Kriminaalkohtu poole ning et kohtu statuudi kohaselt ei ole genotsiidil ning inimsusevastastel ja sõjakuritegudel aegumistähtaega; peab kiiduväärseks Rahvusvahelise Kriminaalkohtu prokuröri 7. augusti 2013. aasta avaldust;
I.

arvestades, et sellised tavad tuleks ametlikuks muuta, et neid ka tulevikus kasutada, ning et neid võiks veelgi tõhustada; arvestades, et ELi patendisüsteemi puhul seadis Euroopa Ülemkogu kahtluse alla Euroopa Parlamendi ja nõukogu vahel sõlmitud õigusliku kokkuleppe; arvestades, et majanduse juhtimise küsimuses pidas Euroopa Ülemkogu vajalikuks pidada uusi läbirääkimisi samasuguste sätete üle, mis olid juba ühe varasema määrusega kehtestatud; arvestades, et Euroopa pangandusjärelevalve asjus võttis Euroopa Ülemkogu üheaastase vahega vastu kaks vastandlikku seisukohta, mida oleks olnud võimalik ära hoida Euroopa Parlamendi seisukohta rohkem arvesse võttes; arvestades, et mitmeaastane finantsraamistik aastateks 2014–2020 on tekitanud tõelise seadusandliku patiseisu, sest õiguslikult nõutavat ühehäälsust ei ole nõukogus võimalik saavutada enne, kui otsustakse ära teatavad peamised poliitilised valikud, mis on seotud rahastatavaid poliitikavaldkondi käsitlevate õigusaktidega, ning see on jätnud Euroopa Parlamendile teisejärguliste õigusnormide kohta muudatusettepanekute esitaja rolli;
107.

on arvamusel, et ettevõtetele siseturul õiglaste konkurentsitingimuste tagamine eeldab ka võitlust sotsiaalse dumpingu vastu, mida tuleks pidada konkurentsivastaseks tegevuseks; on veendunud, et komisjon peaks pöörama rohkem tähelepanu Euroopa Liidu sisesele dumpingutegevusele, mille puhul äriühing müüb rahvusvaheliselt või oma riigis tooteid tootjahinnast madalama hinnaga ühe või mitme konkurendi pankrotti ajamiseks; on veendunud, et komisjon peaks seetõttu püüdlema liikmesriikide majanduslike ja sotsiaalsete näitajate ülespoole suunatud vastastikuse lähenemise poole; toonitab, et struktuurireformid peavad sisaldama maksusüsteemi ümberkorraldamist, et võidelda pettuse, maksudest kõrvalehoidumise ja maksuparadiiside vastu;
3.

on seisukohal, et BERECi ja BERECi büroo toimimist on võimalik veelgi paremaks muuta, tunnistades samas, et ressursid selleks on piiratud; rõhutab siiski, et direktiivi 2009/140/EÜ (elektrooniliste sidevõrkude ja -teenuste ühise reguleeriva raamistiku kohta) artiklites 7 ja 7a sätestatud uue korra rakendamine on edukalt toiminud, mis õigustab kahetasandilist ülesehitust;
E.

arvestades, et WHO on andnud teada, et tegemist on suurima registreeritud haiguspuhanguga nii haigus- ja surmajuhtumite arvu kui ka geograafilise ulatuse poolest, ning on kuulutanud haiguspuhangu rahvusvahelise ulatusega rahvatervisealaseks hädaolukorraks, millele tuleb reageerida koordineeritult ja rahvusvahelisel tasandil;
7.

väljendab heameelt assotsieerimislepingu ning põhjaliku ja laiaulatusliku vabakaubanduslepingu üheaegse ratifitseerimise üle Ülemraadas ja Euroopa Parlamendis; on seisukohal, et see on tähtis samm, mis näitab mõlema poole tõsist tahet lepinguid edukalt rakendada; võtab teadmiseks, et ELi-Ukraina põhjaliku ja laiaulatusliku vabakaubanduslepingu esialgne kohaldamine on lõppkokkuvõttes edasi lükatud kuni 31. detsembrini 2015 ning et selle asendusena pikendatakse ühepoolseid kaubandussoodustusi, mis kujutavad endast selle lepingu de facto asümmeetrilist kohaldamist; mõistab hukka Venemaa rakendatavad erakorralised meetmed ja surveavaldused; rõhutab, et lepingut ei tohi muuta ja seda ei muudeta ning et Euroopa Liit on ratifitseerimisprotsessi ajal selle väga üheselt selgeks teinud; kutsub liikmesriike üles mitte viivitama Ukrainaga sõlmitud assotsieerimislepingu ning põhjaliku ja laiaulatusliku vabakaubanduslepingu ratifitseerimisega; võtab teadmiseks käimasolevad konsultatsioonid Ukraina, Venemaa ja ELi vahel assotsieerimislepingu ning põhjaliku ja laiaulatusliku vabakaubanduslepingu rakendamise üle Ukrainaga ning loodab, et need aitavad lahendada kõik vääritimõistmised;
H.

arvestades, et need juhtumid järgnevad kümnetele teistele, mis on tabanud poliitilisi aktiviste, õiguste kaitsjaid, ajakirjanikke, blogipidajaid ja suhtlusmeedia aktiviste, kelle ametivõimud on viimasel kahel aastal vangi pannud sarnaste välja mõeldud süüdistuste alusel, sealhulgas huligaansus, uimastite omamine, maksudest kõrvalehoidumine ja koguni riigireetmine; arvestades, et viimasel vahistamislainel on olnud tõsine järellainetus, kuna see on sundinud paljusid tuntud aktiviste riigist põgenema või end varjama;
B.

arvestades, et Iisraeli kaitsejõudude poolt läbi viidud operatsiooni Protective Edge ning Hamasi ja muude relvastatud rühmituste poolt Gaza sektorist Iisraeli rakettidega tulistamise tagajärjel hukkus Gaza sektoris üle 2 000 palestiinlase, kellest suur osa olid tsiviilisikud, sealhulgas 503 last, haavata sai üle 10 000 palestiinlase ning hukkus 66 Iisraeli sõdurit ja 6 Iisraeli tsiviilisikut, sealhulgas üks laps, ning haavata sai üle 500 iisraellase; arvestades, et see vägivaldne konflikt on põhjustanud Gazas tõsise humanitaarkriisi;
13.

juhib tähelepanu sellele, et Euroopa Liit on alustanud Liibüas ELi piirihaldamise abimissiooni (EUBAM), mis ei ole veel suutnud saavutada oma eesmärki aidata parandada julgeolekut Liibüa piiril; märgib, et kõnealune missioon on praegu peatatud ja suurem osa personalist julgeolekukaalutlustel tagasi toodud (välja arvatud väike üksus, mis on asustatud ümber Tunisesse); rõhutab, et üksnes piiride turvalisusele keskenduvast ELi julgeolekualasest toetusest ei ole selgelt küllalt ning nii jäetakse arvestamata Liibüa vajadused ja ka piirkondliku, sealhulgas ELi julgeolekuga seonduvad ohud; kutsub seetõttu kõrget esindajat üles vaatama läbi Euroopa Liidu piirihaldamise abimissiooni volitused, et luua ühise julgeoleku- ja kaitsepoliitika raames uus missioon, milles võetakse arvesse muutunud olukorda Liibüas, eelkõige seoses tungiva vajadusega riigi ülesehitamise, institutsioonide tugevdamise ja julgeolekusektori reformi järele;
B.

arvestades, et Iraagi ja Süüria piiri valveta jäämine on andnud ISile võimaluse laiendada oma tegevust mõlemas riigis; arvestades, et IS on viimastel kuudel laiendanud oma territoriaalseid vallutusi Ida-Süüriast Loode-Iraaki, sh vallutades Iraagi suuruselt teise linna Mosuli; arvestades, et 29. juunil 2014 teatati, et IS kuulutas oma võimu all olevatel Iraagi ja Süüria aladel välja kalifaadi ehk islamiriigi ning et selle juht Abdu Bakr al-Baghdadi kuulutas ennast kaliifiks; arvestades, et IS ei tunnista rahvusvaheliselt tunnustatud piire ning on teatanud oma kavatsusest laiendada nn islami kalifaati teistele moslemienamusega riikidele;
12.

peab kahetsusväärseks asjaolu, et 2014. aasta juuni seisuga oli abiandjate sihtfondi tehtud vabatahtlike annetuste summa kokku ainult 17 miljonit USA dollarit, mistõttu on eesmärgist puudu 23 USA dollarit; järeldab seetõttu, et vabatahtlikkuse põhimõte on Rana Plaza katastroofi ohvrite abistamisel läbi kukkunud ja oleks vaja kiiresti kohaldada kohustuslikku mehhanismi;
C.

arvestades, et tema vastu esitatud süüdistused on seotud tema 6. mail 2014. aastal raadiojaamas Radio Publique Africaine esitatud kommentaaridega, et valitseva partei CNDD-FDD noortetiiba (mida tuntakse ka nime all Imbonerakure) relvastatakse ja saadetakse Kongo Demokraatlikku Vabariiki sõjalist väljaõpet saama, ning arvestades, et ÜRO Burundi büroo avaldas muret sama probleemi pärast ning rõhutas, et nende noorte relvastamine kujutab endast suurt ohtu Burundi rahule;
G.

arvestades, et mõtte-, usu- ja veendumusvabadus on üks põhilistest inimõigustest, mida tuleb kaitsta igal pool ja igaühe puhul; arvestades, et Sudaan on ratifitseerinud asjakohased ÜRO ja Aafrika Liidu konventsioonid ja on seeläbi võtnud rahvusvahelise kohustuse kaitsta ja edendada usu- ja veendumusvabadust, mis eelkõige hõlmab õigust järgida usku või veendumusi, neid, muuta või neist loobuda vabal tahtel;
C.

arvestades, et Iraagi ja Süüria vahelise piiri valveta jäämine võimaldas Islamiriigil (IS) laiendada oma tegevust mõlemas riigis; arvestades, et osa pettunud sunniitidest ja endistest Baathi partei liikmetest talusid või koguni toetasid ISi edusamme; arvestades, et 29. juunil 2014 teatati, et IS kuulutas oma võimu all olevatel Iraagi ja Süüria aladel välja kalifaadi ehk islamiriigi ning et selle juht Abdu Bakr al-Baghdadi kuulutas ennast kaliifiks;
28.

toonitab vajadust leida selge, õiglane ja stabiilne lahendus Venemaalt Ukrainale tarnitava gaasi varustuskindluse tagamiseks, sest see on Ukraina majandusliku arengu ja stabiilsuse vajalik eeltingimus; on seisukohal, et EL peaks jätkuvalt täitma oma rolli ning aitama kaasa lepingule, mis võimaldaks Ukrainal maksta oma gaasitarnete eest konkurentsivõimelist hinda, mis ei ole poliitiliselt motiveeritud; rõhutab, et energiaressursside kasutamine Venemaa välispoliitika tööriistana kahjustab ELi jaoks pikemas perspektiivis Venemaa usutavust usaldusväärse kaubanduspartnerina ning prioriteediks tuleb võtta ELi sõltuvuse vähendamine Vene gaasist;
3.

rõhutab, et nii Iisraeli kui ka Palestiina kodanikel on õigus elada rahus ja turvaliselt; rõhutab, et kõik pooled peavad järgima rahvusvahelist humanitaarõigust, ning toonitab, et süütute tsiviilisikute tahtlikule ründamisele ei ole ühtegi õigustust, sest see on rahvusvahelise õiguse kohaselt sõjakuritegu, samuti ei ole õigustatud tsiviiltaristu purustamine;
A.

arvestades, et tööpuudus on üks peamistest ebavõrdsuse põhjustest, kusjuures noorte töötuse määr on tõusnud enneolematule tasemele ning on kogu ELis keskmiselt 23 %; arvestades, et noorte töötuse tase on ELis ebaühtlane ja mõnes liikmesriigis on 16–25-aastaste noorte töötuse määr üle 50 %;
B.

arvestades, et 2014. aasta 14. ja 15. aprilli vahelisel ööl röövis Boko Haram Borno osariigis Chiboki linnas asuvast riiklikust keskkoolist 276 tütarlast; arvestades, et siiani on puudu enam kui 200 õpilast; arvestades, et on teateid selle kohta, et Nigeeria julgeolekuväed ei reageerinud varasele hoiatusele; arvestades, et pärast Chiboki rünnakut on toimunud ka teisi koolilaste rööve;
C.

arvestades, et Egiptuse valitsus on korduvalt rünnanud ajakirjandus-, meedia- ja digitaalvabadust ning need rünnakud tihenevad; arvestades, et rünnatud või tsenseeritud on ka ajakirjanikke ja uudistekanaleid, sotsiaalmeediat ja internetti; arvestades, et Egiptuse meedia on äärmiselt lõhestunud Morsi poolt ja Morsi vastu olevaks kaheks leeriks ning see süvendab veelgi Egiptuse ühiskonna polariseerumist; arvestades, et Piirideta Ajakirjanike andmetel on vahistatud vähemalt 65 ajakirjanikku ja 17 on ikka veel vahi all; arvestades, et Egiptuses on alates 2013. aasta juulist tapetud vähemalt kuus ajakirjanikku;
—

võttes arvesse Rooma statuudi Kampala muudatuste ratifitseerimist ja rakendamist käsitlevat Rahvusvahelise Kriminaalkohtu käsiraamatut, mille koostasid Liechtensteini Vürstiriigi alaline esindus ÜRO juures, Global Institute for the Prevention of Aggression (agressiooni ennetamise ülemaailmne instituut) ja Princetoni Ülikooli juures asuv Liechtenstein Institute on Self-Determination (enesemääramise instituut),
10.

märgib, et digitaalsel ühtsel turul on vaja tagada ettevõtetele võrdsed tingimused, et kindlustada ELi digitaalmajanduse elujõulisus; rõhutab, et ELi konkurentsieeskirjade põhjalik jõustamine digitaalsel ühtsel turul on pikas perspektiivis määrav tegur turu kasvu, tarbijate juurdepääsu ja pakutava valiku ning konkurentsivõime seisukohast; rõhutab, et tähtis on tagada tarbijatele internetis samaväärne kaitse nagu neil on traditsioonilistel turgudel;
C.

arvestades, et 6. novembril 2014, pärast üle üheteistkümne aasta kestnud kinnipidamist ja ajal, kui kohtuprotsess on endiselt pooleli, väljastas EJRK kohtukoda omal algatusel orderi Šešelj ajutiseks vabastamiseks tema tervisliku seisundi halvenemise tõttu, tingimustel et ta: i) ei mõjuta tunnistajaid ega ohvreid ja ii) ilmub kohtukoja ette niipea, kui viimane selleks käsu annab; arvestades, et Šešelj on väljendanud alates kohtuprotsessi algusest vaenulikku suhtumist EJRK vastu, katkestades, häirides ja pärssides kohtumenetlust, ning teda on tunnistajate hirmutamise eest süüdistatud kolmel eri korral lugupidamatuseavalduses kohtu vastu;
A.

arvestades, et nn Islamiriik (IS) on toime pannud hulgaliselt inimsusevastaste kuritegudega võrduvaid julmusi, mille hulka kuuluvad inimeste massilised tapmised, ISi isehakanud kohtute poolt määratud hukkamised, šariaadi jõhkra tõlgenduse pealesurumine, seksuaalvägivald naiste ja laste vastu, orjastamised, vägistamised, sundabielud, inimestega kaubitsemine, inimeste ümberasustamine ja röövimine, ning need teod on katastroofilise humanitaarkriisi ja suure hulga inimeste ISi kontrolli all olevatelt aladelt ümberasumise põhjuseks;
60.

toonitab, et 2015. aasta järgse raamistiku eduks on ülioluline kaasav ja säästev majanduskasv koos inimväärsete töökohtade loomise ja ressursitõhususega, mille sihiks on senisest säästvam tootmis- ja tarbimismudel ning kliimamuutuse leevendamine; on seisukohal, et kvalitatiivsete näitajate kindlaksmääramine on ülioluline selleks, et jälgida, mil määral on arengu edusammud kaasavad ja jätkusuutlikud ning kuivõrd tegeletakse enim puudustkannatavate ja haavatavate inimrühmade vajadustega;
46.

peab kahetsusväärseks asjaolu, et 2014.–2020. aastaks vastu võetud mitmeaastane finantsraamistik, mille eelarveeraldis on 960 miljardit eurot, kujutas endast kõigi aegade esimest ELi eelarve netosumma vähendamist; on seisukohal, et mitmeaastane finantsraamistik ei ole piisav, et aidata saavutada strateegia „Euroopa 2020” tööhõive- ja sotsiaaleesmärke; peab seetõttu mitmeaastase finantsraamistiku vahehindamist ülimalt tähtsaks, et kujundada ELi kulutuste strateegiline suunitlus ümber töökohti loova majanduse taastumist toetavaks;
H.

arvestades, et mitukümmend inimest, kelle hulgas on moslemeid, hindusid, kristlasi ja teiste uskude esindajaid, on praegu vangis süüdistatuna pühaduseteotuses; arvestades, et seni ei ole ühtegi pühaduseteotuse eest mõistetud surmanuhtlust täide viidud, kuid massivägivallas on tapetud nii mõnedki süüdistatud; arvestades, et teatavad usujuhid survestavad väga tugevalt Pakistani kohtusüsteemi, et nad jätaksid jõusse ja viiksid täide surmamõistvad otsused, mille on tavaliselt teinud alama astme kohtud; arvestades, et kohtumenetlused võtavad sageli aastaid ja sellel on hävitav mõju Pakistani kodanikele, nende peredele ja kogukondadele;
A.

arvestades, et ühtekuuluvuspoliitika on peamine kogu ELi hõlmav reaalmajandusse investeerimise poliitika ja kindel ELi majanduskasvu ja töökohtade loomise hoogustaja, mille eelarve kuni 2020. aastani on üle 350 miljardi euro; arvestades, et ühtekuuluvuspoliitika on oluline osa ELi strateegiast, mille eesmärk on piirkondliku ebavõrdsuse ja tasakaalustamatuse korvamine, abi majandustegevuse mitmekesistamisel ja tööstuslike muudatustega kohanemisel ning majandusliku, sotsiaalse ja territoriaalse ühtekuuluvuse saavutamine; arvestades, et mõnedes liikmesriikides annab ühtekuuluvuspoliitika peamise osa avaliku sektori investeeringutest;
F.

arvestades, et põhimõte „kõigepealt mõtle väikestele” on 2008. aasta Euroopa väikeettevõtlusalgatuse „Small Business Act” aluspõhimõte; arvestades, et see põhimõte on mõjuhindamissuunistes sätestatud alates 2009. aastast ja muudes komisjoni tekstides alates 2005. aastast; arvestades, et selle põhimõtte eesmärk on võtta VKEde huvisid arvesse juba poliitikakujundamise väga varajastes etappides, et muuta õigusaktid VKE-sõbralikumaks; arvestades, et kõnealuse põhimõtte tulemuslikuks rakendamiseks on mitmeid võimalusi, näiteks VKE-testi kohaldamine tulevaste seadusandlike ettepanekute suhtes;
B.

arvestades, et Kanada Piirivalveamet on ühepoolselt ELile kinnitanud, et kohustuste täitmine jätkub täies mahus kuni uue lepingu kohaldamiseni; arvestades, et sellest teavitati kõiki liikmesriike ja nende andmekaitseasutusi;
23.

on seisukohal, et eriti haavatavas olukorras on saatjata lapsed; palub, et komisjon ja liikmesriigid rakendaksid Euroopa Parlamendi 12. septembri 2013. aasta resolutsiooni saatjata alaealiste olukorra kohta Euroopa Liidus; kutsub liikmesriike üles rakendama täielikult Euroopa ühise varjupaigasüsteemi paketti, et parandada Euroopa Liidus saatjata alaealiste olukorda; kutsub liikmesriike üles võtma meetmeid migrantidest laste kinnipidamise lõpetamiseks kogu liidus; peab kiiduväärseks Euroopa Kohtu otsust kohtuasjas C-648/11 (MA, BT, DA vs. Secretary of State for the Home Department), mille kohaselt vastutab saatjata alaealise varjupaigataotluse läbivaatamise eest juhul, kui ta on esitanud varjupaigataotluse rohkem kui ühes liikmesriigis, see liikmesriik, kus alaealine pärast taotluse esitamist viibib; tuletab meelde, et saatjata alaealine on esmajoones potentsiaalselt ohustatud laps ning et liikmesriigid ja Euroopa Liit peaksid temaga tegeledes juhinduma lastekaitsest ja mitte immigratsioonipoliitikast, austades seega lapse huvidega arvestamise põhimõtet;
G.

arvestades, et rahvusvaheliselt kokku lepitud eesmärk hoida ülemaailmne soojenemine alla 2 oC on sama tähtis kui varemgi; arvestades, et IPCC 5. hindamisaruandes on selgelt öeldud, et meil tuleb 2050. aastaks kliimamuutusi nö agressiivselt leevendada, et hoida ülemaailmne temperatuuri tõus alla 2 oC; arvestades, et Euroopa Parlament on nõudnud kokkulepet, et süsinikdioksiidi heitkogused maailmas 2050. aastaks järk-järgult kaotada ning arvestades, et selleks on vaja, et kasvuhoonegaaside heitkogused jõuaksid kiiresti tipptasemeni ning hakkaksid siis kindlalt alanema; arvestades, et sellist pööret kasvutrendis ei ole lähiajal oodata ning et kasvuhoonegaaside kontsentratsioon atmosfääris suurenes 2013. aastal kiiremini kui ühelgi muul aastal pärast 1984. aastat;
H.

arvestades, et rahuprotsess nõuab pidevaid jõupingutusi, ning arvestades, et viimastel aastatel on siiski olnud mitmeid poliitilisi kriise, sh ähvardusi rejektsionistlikelt rühmitustelt, mis on tänaseks põhjustanud protsessi seiskumise, kuigi assamblee ja valitsus on endiselt tegutsemisvõimelised;
37.

tunneb muret Venemaa tegevuse pärast, mille sihiks on õõnestada ELi idanaabrite assotsieerimisprotsessi; kordab uuesti oma veendumust, et ELi idapartnerite assotsieerimisprotsess ei ohusta Venemaa poliitilisi ja majandushuvisid, ja peab kahetsusväärseks, et Venemaa juhtkond selles ohtu näeb; rõhutab, et Venemaa muret seoses assotsieerimisprotsessiga tuleb piisavalt käsitleda ja selgitada, et hajutada hirme Euroopas uute geopoliitiliste eraldusjoonte tekkimise ees; sedastab, et igal riigil on täielik õigus teha oma poliitilised valikud, kuid ELi ja idapartnerluse riikide koostöö eesmärk on heaolu ja poliitilise stabiilsuse suurendamine, millest lõppkokkuvõttes saab kasu kogu piirkond;
A.

arvestades, et Türgi edastas 3. oktoobril 2014 mereraadioside sõnumi (NAVTEX-sõnumi), milles määratakse kindlaks Küprose Vabariigi majandusvööndi lõunaosas asuv suur ala, kus Türgi uurimislaev Barbados teostab 20. oktoobrist kuni 30. detsembrini 2014 seismilisi uuringuid; arvestades, et need seismilised uuringud toimuvad merealadel, mis Küprose Vabariigi valitsus on eraldanud Itaalia ettevõttele Eni ja Korea gaasikorporatsioonile, et need saaksid uurida võimalikke merepõhja aluspinnases leiduvaid süsivesinikuvarusid;